b'\n_START_ARTICLE_\nMads Gl\xc3\xa6sner\n_START_SECTION_\n2006\n_START_PARAGRAPH_\nMads Gl\xc3\xa6sner deltog ved DJM/DM i Helsing\xc3\xb8r i 2006. Han satte ny dansk rekord og dansk juriorrekord i 800 m fri.\n_START_SECTION_\n2007\n_START_PARAGRAPH_\nMads Gl\xc3\xa6sner satte danske og nordiske rekorder i 800 m fri med tiden 7:43.63 og i 1500 m fri med tiden 14.45.16. Derudover blev han ogs\xc3\xa5 Danmarksmester i 400 m fri. Senere samme \xc3\xa5r deltog Gl\xc3\xa6sner i Europamesterskabet i sv\xc3\xb8mning p\xc3\xa5 kortbane i Ungarn, han fik en 6. plads i 1500 m fri med tiden 14:53.86\n_START_SECTION_\n2008\n_START_PARAGRAPH_\nMads Gl\xc3\xa6sner deltog i OL i Beijing i disciplinen 400 m freestyle og 1500 m frestyle. Derudover deltog han ved EM i kortbanesv\xc3\xb8mning 2008 i Rijeka i Kroatien, hvor han vandt bronze i 400 meter fri.\n_START_SECTION_\n2009\n_START_PARAGRAPH_\nMads Gl\xc3\xa6sner deltog ved EM p\xc3\xa5 kortbane i Istanbul. Han vandt to bronzemedaljer, den ene i 400 m fri og den anden i 1500 meter fri med tiden 14:26.74._NEWLINE_I 2009 vandt Gl\xc3\xa6sner flere medaljer ved World Cup. Han deltog i tre World Cup sv\xc3\xb8mmekonkurencer med f\xc3\xa5 dages pause. F\xc3\xb8rst vandt han s\xc3\xb8lv i 400 m fri og bronze i 1500 meter fri i Moskva den 7. november. F\xc3\xa5 dage senere, den 10. og 11. november, deltog han i World Cup i Stokholm. Han vandt guld i 400 m fri med tiden 3:38.78 og bronze i 1500 m fri med tiden 14:39.88. Dagene 14. \xe2\x80\x93 15. november 2009 deltog Gl\xc3\xa6sner ved World Cup i Berlin. Han vandt s\xc3\xb8lv i 400 m fri med tiden 3:37.75. Vinderen var tyskeren Paul Biederman, som satte ny verdensrekord med tiden 3:32.77.\n_START_SECTION_\n2010\n_START_PARAGRAPH_\n\xc3\x85ret 2010 startede ret d\xc3\xa5rligt for Gl\xc3\xa6sner, da han fik en stafylokok infektion, som gjorde at han mistede sin gode form og ikke kunne yde optimalt til sv\xc3\xb8mmekonkurrencerne, som han senere deltog i. Han kunne ikke deltage i Danmarksmesterskabet p\xc3\xa5 langbane pga. sygdommen. Efter et l\xc3\xa6ngerevarende tr\xc3\xa6ningsophold i USA, var Gl\xc3\xa6sner dog igen i topform, og i december 2010 deltog han i VM p\xc3\xa5 kortbane i Dubai. Gl\xc3\xa6sner vandt s\xc3\xb8lv i 1500 fri med tiden 14:29.52.\n_START_SECTION_\n2011\n_START_PARAGRAPH_\nMads Gl\xc3\xa6sner deltog i EM p\xc3\xa5 kortbane i Stettin i Polen i december 2011. Han vandt s\xc3\xb8lv i 400 m fri med tiden 3:38.65 og i 1500 m fri med tiden 14:29.88.\n_START_SECTION_\n2012\n_START_PARAGRAPH_\nMads Gl\xc3\xa6sner deltog i Sommer-OL 2012. Han vandt ikke nogen medalje, han blev nummer 12 i 400 meter fri og nummer 13 i 4\xc3\x97200 m fri._NEWLINE_I december deltog han i VM p\xc3\xa5 kortbane i Istanbul. Det gik udm\xc3\xa6rket for Mads, han vandt guld i m\xc3\xa6ndenes 1500 m fri med tiden 14.30.01 og bronze i 400 m fri med tiden 3:40.09. I juni 2013 mistede han dog begge medaljer, efter at FINA dopingpanelet havde afsagt dom i en dopingsag, hvor Mads Gl\xc3\xa6sner blev d\xc3\xb8mt for doping efter at han blev testet positiv for brug af Levmetamfetamine. Dommen l\xc3\xb8d p\xc3\xa5 at han mistede b\xc3\xa5de bronse og guldmedaljerne samt fik karant\xc3\xa6ne fra at deltage i sv\xc3\xb8mmekonkurrencer i tre m\xc3\xa5neder. If\xc3\xb8lge Gl\xc3\xa6sner selv, s\xc3\xa5 var der tale om en fejltagelse fra hans side. Han havde brugt et Vicks n\xc3\xa6sespray mod stoppet n\xc3\xa6se, det danske n\xc3\xa6sespray af denne type indeholder ikke det forbudte stof, men det g\xc3\xb8r den amerikanske Vicks spray derimod, og ved VM i Istanbul var der sket en forbyttelse af netop en amerikansk og dansk Vicks-inhalator.\n_START_SECTION_\n2014\n_START_PARAGRAPH_\nMads Gl\xc3\xa6sner bliver tilkendt sit verdensmesterskab i 1500 fri  ved en appel hos CAS. Appeldomstolen l\xc3\xa6gger v\xc3\xa6gt p\xc3\xa5 at Gl\xc3\xa6sner ikke blev testet positiv efter 1500m l\xc3\xb8bet. B\xc3\xa5de guldmedalje og verdensmesterskab er derefter tilbage hos Gl\xc3\xa6sner.\n_START_SECTION_\n2016\n_START_PARAGRAPH_\nDen 13. april 2016 opn\xc3\xa5ede han at kvalificere sig til OL 2016 i Rio, da han sv\xc3\xb8mmede sig til en s\xc3\xb8lvmedalje i 400 meter fri ved Danish Open i Bellah\xc3\xb8j. Vinderen af konkurrencen, Anton \xc3\x98rskov Ipsen opn\xc3\xa5ede ogs\xc3\xa5 OL kvalifikation.\n_START_SECTION_\nDopingdom\n_START_PARAGRAPH_\nI 2012 blev han d\xc3\xb8mt for doping, da han deltog ved VM i kortbanesv\xc3\xb8mning 2012. Han mistede i f\xc3\xb8rste omgang to medaljer, som han vandt ved europamesterskabet p\xc3\xa5 kortbane, men han ankede dommen, og senere, i februar 2014, vandt han apelsagen og dommen blev omst\xc3\xb8dt, s\xc3\xa5ledes at han fik guldmedaljen tilbage som han vandt i 1500 meter fri ved VM i kortbanesv\xc3\xb8mning 2012, dommen var baseret p\xc3\xa5, at da han blev testet efter at han havde sv\xc3\xb8mmet finalen i 1500 meter fri, s\xc3\xa5 fandt man ikke noget. Dommen holdt dog fast ved, at han mistede den bronze-medalje som han vandt i 400 meter fri ved EM 2012 p\xc3\xa5 kortbane. \xc3\x85rsagen til, at han blev testet positiv i doping, skyldtes i f\xc3\xb8lge Gl\xc3\xa6sner selv, at han ved en fejltagelse kom til at anvende en amerikansk Vicks-inhalator, som indeholder et forbudt stof og derfor er forbudt at bruge i sportskonkurrencer, mens en dansk variant af den samme slags Vicks inhalator ikke er forbudt, da indholdet er forskelligt. Inhalatoren bruges mod forstoppelse i n\xc3\xa6sen. Der er ikke tale om en spray, man lugter til inhalatoren ved stoppet n\xc3\xa6se. Udover at miste bronzemedaljen, fik han ogs\xc3\xa5 karant\xc3\xa6ne i tre m\xc3\xa5neder.'